CELEX: 32015D0474
Language: sk
Date: 2015-03-18 00:00:00
Title: Vykonávacie rozhodnutie Komisie (EÚ) 2015/474 z  18. marca 2015 , ktorým sa mení vykonávacie rozhodnutie 2013/92/EÚ o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne [oznámené pod číslom C(2015) 1684]

20.3.2015   
            
            
               SK
            
            
               Úradný vestník Európskej únie
            
            
               L 76/64
            
         VYKONÁVACIE ROZHODNUTIE KOMISIE (EÚ) 2015/474
   z 18. marca 2015,
   ktorým sa mení vykonávacie rozhodnutie 2013/92/EÚ o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne
   
      
         [oznámené pod číslom C(2015) 1684]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 štvrtú vetu,
   keďže:
   
               (1)
            
            
               Vykonávacie rozhodnutie Komisie 2013/92/EÚ (2) sa týka dohľadu, rastlinolekárskych kontrol a opatrení, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne.
            
         
               (2)
            
            
               Pri uplatňovaní vykonávacieho rozhodnutia 2013/92/EÚ sa ukázalo, že drevený obalový materiál používaný na prepravu určitého tovaru s pôvodom v Číne aj naďalej predstavuje pre Úniu fytosanitárne riziko. Preto by sa uvedené rozhodnutie malo uplatňovať naďalej až do 31. marca 2017.
            
         
               (3)
            
            
               Počas rastlinolekárskych kontrol vykonaných členskými štátmi sa ukázalo, že drevený obalový materiál, ktorý sa používa na prepravu komodít z bridlice, glazúrovanej keramiky a plochých valcovaných výrobkov zo železa alebo nelegovanej ocele, bol takisto kontaminovaný škodlivými organizmami, konkrétne organizmom Anoplophora glabripennis (Motschulsky). Vykonávacie rozhodnutie 2013/92/EÚ by sa preto malo vzťahovať aj na tieto komodity.
            
         
               (4)
            
            
               Vykonávacou smernicou Komisie 2014/78/EÚ (3) sa vypustil bod 8 oddielu I časti A prílohy IV k smernici 2000/29/ES. Preto by sa mali vypustiť aj odkazy na tento bod 8 v článkoch 3 a 4 vykonávacieho rozhodnutia 2013/92/EÚ.
            
         
               (5)
            
            
               Zo skúseností vyplýva, že rastlinolekárska kontrola s minimálnou frekvenciou 15 % je primeraná vzhľadom na fytosanitárne riziko spojené s každou komoditou, na ktorú sa vzťahuje toto rozhodnutie, a vzhľadom na potrebu zabezpečiť primerané pridelenie prostriedkov na účinnú a efektívnu kontrolu všetkých komodít rovnakým spôsobom. Preto by sa v prípade určitých komodít mala frekvencia rastlinolekárskych kontrol znížiť z 90 % na 15 %.
            
         
               (6)
            
            
               Skúsenosti potvrdzujú, že na to, aby sa poskytli podrobnejšie informácie o zaznamenaných zadržaniach dreveného obalového materiálu čínskej národnej organizácii pre ochranu rastlín, je nevyhnutné, aby členské štáty nahlasovali informácie potrebné na identifikáciu zdrojov nespoľahlivého značenia a dôvodov, prečo sa značenie pokladá za nesprávne.
            
         
               (7)
            
            
               Na to, aby sa umožnil súlad, pokiaľ ide o rastlinolekárske kontroly vykonané v období od 1. októbra 2014 do 31. marca 2015 a ich oznamovanie, je vhodné na toto obdobie stanoviť prechodné opatrenia.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2013/92/EÚ sa mení takto:
   
               1.
            
            
               Prvý odsek článku 3 sa nahrádza takto:
               „Drevený obalový materiál zásielok špecifikovaného druhu tovaru podlieha rastlinolekárskym kontrolám stanoveným v článku 13a ods. 1 písm. b) bode iii) smernice 2000/29/ES minimálne vo frekvencii stanovenej v prílohe I k tomuto rozhodnutiu s cieľom potvrdiť, že tento drevený obalový materiál spĺňa požiadavky stanovené v bode 2 oddielu I časti A prílohy IV k smernici 2000/29/ES.“
            
         
               2.
            
            
               Článok 4 sa nahrádza takto:
               „Článok 4
               Opatrenia v prípade nesplnenia podmienok
               Ak sa pri rastlinolekárskych kontrolách uvedených v článku 3 ukáže, že bod 2 oddielu I časti A prílohy IV k smernici 2000/29/ES nie je splnený alebo že drevený obalový materiál je kontaminovaný škodlivými organizmami uvedenými v časti A prílohy I k uvedenej smernici, príslušný členský štát okamžite zabezpečí, aby sa na drevený obalový materiál nespĺňajúci podmienky uplatnilo jedno z opatrení ustanovených v článku 13c ods. 7 uvedenej smernice.“
            
         
               3.
            
            
               Článok 5 sa nahrádza takto:
               „Článok 5
               Podávanie správ
               Bez toho, aby bola dotknutá smernica Komisie 94/3/ES (4), členské štáty oznámia Komisii počet a výsledky rastlinolekárskych kontrol vykonaných v súlade s článkami 2 a 3 tohto rozhodnutia, pričom použijú vzor na podávanie správ uvedený v prílohe II, a to do 31. júla 2016 za obdobie od 1. apríla 2015 do 31. marca 2016 a do 31. júla 2017 za obdobie od 1. apríla 2016 do 31. marca 2017.
            
         
               4.
            
            
               Druhý odsek článku 7 sa nahrádza takto:
               „Články 1 až 4 sa uplatňujú do 31. marca 2017.“
            
         
               5.
            
            
               Prílohy I a II sa menia v súlade s prílohou k tomuto rozhodnutiu.
            
         Článok 2
   Pokiaľ ide o rastlinolekárske kontroly vykonané v období od 1. októbra 2014 do 31. marca 2015 a oznámenia o ich počte a výsledkoch, naďalej sa uplatňuje vykonávacie rozhodnutie 2013/92/EÚ v znení pred zmenou týmto rozhodnutím.
   Článok 3
   Toto rozhodnutie je určené členským štátom.
   
      V Bruseli 18. marca 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie 2013/92/EÚ z 18. februára 2013 o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne (Ú. v. EÚ L 47, 20.2.2013, s. 74).
   
      (3)  Vykonávacia smernica Komisie 2014/78/EÚ zo 17. júna 2014, ktorou sa menia a dopĺňajú prílohy I, II, III, IV a V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 183, 24.6.2014, s. 23).
   
      (4)  Smernica Komisie 94/3/ES z 21. januára 1994 ustanovujúca postup pri oznamovaní o zadržaní zásielky alebo škodlivého organizmu z tretích krajín, ktoré predstavujú bezprostredné ohrozenie zdravotného stavu rastlín (Ú. v. ES L 32, 5.2.1994, s. 37).“
   
      PRÍLOHA
      Príloha I k vykonávaciemu rozhodnutiu 2013/92/EÚ sa nahrádza takto:
      
         
            „PRÍLOHA I
            
               ŠPECIFIKOVANÝ DRUH TOVARU
            
            
                        Číselný znak kombinovanej nomenklatúry
                     
                     
                        Opis
                     
                     
                        Frekvencia rastlinolekárskych kontrol (%)
                     
                  
                        2514 00 00
                     
                     
                        Bridlica, tiež nahrubo opracovaná alebo len rozpílená alebo inak rozrezaná na bloky alebo dosky pravouhlého (vrátane štvorcového) tvaru
                     
                     
                        15
                     
                  
                        2515
                     
                     
                        Mramor, travertín, ecaussin a ostatné vápenaté kamene na výtvarné alebo stavebné účely so zdanlivou špecifickou hmotnosťou 2,5 alebo viac, a alabaster, tiež nahrubo opracované alebo len rozpílené alebo inak rozrezané na bloky alebo dosky pravouhlého (vrátane štvorcového) tvaru
                     
                     
                        15
                     
                  
                        2516
                     
                     
                        Žula, porfýr, čadič, pieskovec a ostatné kamene na výtvarné alebo stavebné účely, tiež nahrubo opracované alebo len rozpílené alebo inak rozrezané na bloky alebo dosky pravouhlého (vrátane štvorcového) tvaru
                     
                     
                        15
                     
                  
                        6801 00 00
                     
                     
                        Dlažbové kocky, obrubníky a dlažbové dosky z prírodného kameňa (okrem bridlice)
                     
                     
                        15
                     
                  
                        6802
                     
                     
                        Opracované kamene na výtvarné alebo stavebné účely (okrem bridlice) a výrobky z nich, iné ako tovar položky 6801; kamienky na mozaiky a podobné účely z prírodného kameňa (vrátane bridlice), tiež na podložkách; umelo farbené granuly, odštiepky a prach, z prírodného kameňa (vrátane bridlice)
                     
                     
                        15
                     
                  
                        6803 00
                     
                     
                        Opracovaná bridlica a výrobky z bridlice alebo aglomerovanej bridlice
                     
                     
                        15
                     
                  
                        6908
                     
                     
                        Glazúrované keramické dlaždice a dlažbové kocky, obkladové dosky alebo obkladačky; glazúrovaná keramická mozaika a podobné výrobky, tiež na podložke
                     
                     
                        15
                     
                  
                        7210
                     
                     
                        Ploché valcované výrobky zo železa alebo z nelegovanej ocele, v šírke 600 mm alebo väčšej, plátované, pokovované alebo potiahnuté
                     
                     
                        15“
                     
                  
      
      Príloha II k vykonávaciemu rozhodnutiu 2013/92/EÚ sa nahrádza takto:
      
         
            „PRÍLOHA II
            
               VZOR NA PODÁVANIE SPRÁV
            
            
                        
                           Správa o rastlinolekárskych kontrolách dovozu dreveného obalového materiálu každej zásielky špecifikovaného druhu tovaru s pôvodom v Číne
                        
                     
                  
                        
                           Obdobie, za ktoré sa správa podáva:
                        
                     
                  
                        
                           Členský štát podávajúci správu:
                        
                     
                  
                        
                           Príslušné miesta vstupu:
                        
                     
                     
                        
                           Miesto kontroly:
                        
                     
                     
                        
                           Počet skontrolovaný na mieste určenia:
                        
                        
                           Počet skontrolovaný na mieste vstupu:
                        
                     
                  
                         
                     
                     
                        
                           Číselný znak kombinovanej nomenklatúry: 2514 00 00
                        
                     
                     
                        
                           Číselný znak kombinovanej nomenklatúry: 2515
                        
                     
                     
                        
                           Číselný znak kombinovanej nomenklatúry: 2516
                        
                     
                     
                        
                           Číselný znak kombinovanej nomenklatúry: 6801 00 00
                        
                     
                     
                        
                           Číselný znak kombinovanej nomenklatúry: 6802
                        
                     
                     
                        
                           Číselný znak kombinovanej nomenklatúry: 6803 00
                        
                     
                     
                        
                           Číselný znak kombinovanej nomenklatúry: 6908
                        
                     
                     
                        
                           Číselný znak kombinovanej nomenklatúry: 7210
                        
                     
                  
                        Počet dovezených zásielok vstupujúcich do EÚ cez členský štát, ktorý podáva správu
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Počet skontrolovaných zásielok
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        z ktorých zásielky s dreveným obalovým materiálom spĺňajúcim podmienky
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           z ktorých zadržané zásielky s dreveným obalovým materiálom nespĺňajúcim podmienky
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    z ktorých zásielky obsahujúce škodlivé organizmy bez značky v súlade s normou ISPM 15 (uveďte rozdelenie podľa škodlivých organizmov a či označenie chýba alebo je nesprávne) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —z ktorých zásielky obsahujúce škodlivé organizmy a značku v súlade s normou ISPM 15 (uveďte rozdelenie podľa škodlivých organizmov)Prosím, uveďte kód krajiny, kód výrobcu/poskytovateľa ošetrenia a kód(-y) ošetrenia značiek ISPM 15.
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    z ktorých iba zásielky bez značky v súlade s normou ISPM15 (uveďte rozdelenie podľa toho, či označenie chýba alebo je nesprávne) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  V prípade potreby uveďte dôvody, prečo boli značky ISPM 15 identifikované ako nesprávne (typ, metóda aplikácie, atď.)“